เอกสารแนบ 3 : รายละเอียดของหัวหน้างานผู้ตรวจสอบภายใน

กรณีเป็นพนักงานภายในบริษัท

+------------+------------------------+-------------------------------+
|            | 1.  เลขานุการบริษัท       | 2.  หัวหน้างานผู้ตรวจสอบภายใน ⁽¹⁾ |
+------------+------------------------+-------------------------------+
| ชื่อ-สกุล     | นางสาวคัทลียา แสงศาสตรา  | นางสาวสมฤทัย บุญฤทธิ์             |
+------------+------------------------+-------------------------------+
| ตำแหน่ง     | กรรมก                  | ผู้อำนวย                        |
|            | ารบริหารและเลขานุการบริษัท | การสำนักระบบงานและตรวจสอบภายใน |
+------------+------------------------+-------------------------------+
| คุณวุฒ       | โปรดดูรายละเอียด         | - บริหารธุรกิจมหาบัณฑิต(การบัญชี) /  |
| ิทางการศึกษา | ตามเอกสารแนบ 1 (หน้าที่   | มหาวิทยาลัยหอการค้าไทย           |
|            | 96)                    |                               |
|            |                        | - บัญชีบัณฑิต (การสอบบัญชี)         |
|            |                        | เกียรตินิยมอันดับ 2 /              |
|            |                        | มหาวิทยาลัยหอการค้าไทย           |
+------------+------------------------+-------------------------------+
| ประสบกา    | โปรดดูรายละเอียด         | ปี 2548-2554 ผู้อำนวยการสำนักบัญชี  |
| รณ์การทำงาน | ตามเอกสารแนบ 1 (หน้าที่   | / บมจ.ไดนาสตี้ เซรามิคและ        |
|            | 96)                    |                               |
|            |                        | บมจ.ไทล์ท้อป อินดัสตรี้             |
+------------+------------------------+-------------------------------+
|            |                        | ปี 2543-2548 ผู้จัดการส่วนบัญชีต้นทุน  |
|            |                        | / บมจ.ไดนาสตี้ เซรามิค และ       |
|            |                        |                               |
|            |                        | บมจ.ไทล์ท้อป อินดัสตรี้             |
+------------+------------------------+-------------------------------+
| การฝึกอบ    | โปรดดูรายละเอียด         | -การประเ                      |
| รมที่เกี่ยวข้อง | ตามเอกสารแนบ 1 (หน้าที่   | มินระบบการควบคุมภายในสำหรับนักบัญชี |
|            | 96)                    | /บริษัท ฝึกอบรมและสัมมนาธรรมนิติ    |
|            |                        | จำกัด                          |
|            |                        |                               |
|            |                        | -การควบคุมภายในตามแนวคิดของ     |
|            |                        | COSO / บริษัท                   |
|            |                        | ฝึกอบรมและสัมมนาธรรมนิติ จำกัด     |
+------------+------------------------+-------------------------------+
| หน้าที่ค      | โปรดดูรายละเอียด หัวข้อ 8  | อ้างอิงตามกฎบัตร                 |
| วามรับผิดชอบ | โครงสร้างการจัดการ ข้อ    | ของสำนักระบบงานและตรวจสอบภายใน |
|            | 8.3 เลขานุการ           |                               |
+------------+------------------------+-------------------------------+

⁽¹⁾ การแต่งตั้ง ถอดถอน และ โยกย้ายหัวหน้างานตรวจสอบภายใน เป็นอำนาจอนุมัติของ
คณะกรรมการตรวจสอบ

[]

บริษัท ไดนาสตี้ เซรามิค จำกัด (มหาชน) และบริษัทในเครือ

กฎบัตรของสำนักระบบงานและตรวจสอบภายใน

กฎบัตรฉบับนี้จัดทำโดยกลุ่ม บริษัท ไดนาสตี้ เซรามิค จำกัด (มหาชน)
เพื่อเป็นเครื่องมือหรือกลไกที่สำคัญของฝ่ายบริหารในการประเมินผลสัมฤทธิ์ ของการดำเนินงาน
และระบบการควบคุมภายในขององค์กร ทั้งนี้
ปัจจัยสำคัญประการหนึ่งที่จะทำให้งานตรวจสอบภายในประสบความสำเร็จ คือ
ผู้บริหารสามารถนำผลผลิตของงานตรวจสอบภายในไปใช้ในการบริหารงานได้อย่างมีประสิทธิภาพ
ช่วยให้เกิดมูลค่าเพิ่มและความสำเร็จแก่องค์กร

วัตถุประสงค์

เพื่อการปฏิบัติงานโดยอิสระปราศจากการแทรกแซงในการทำหน้าที่ตรวจสอบและประเมินผลการดำเนินกิจกรรมต่าง
ๆ ภายในองค์กร ด้วยการปฏิบัติงานเกี่ยวกับการวิเคราะห์ ประเมิน
ให้คำปรึกษาให้ข้อมูลและข้อเสนอแนะ
เพื่อสนับสนุนผู้ปฏิบัติงานทุกระดับขององค์กรสามารถปฏิบัติหน้าที่และดำเนินงานเป็นไปตามกฎหมาย
ระเบียบ ข้อบังคับที่เกี่ยวข้อง อย่างมีประสิทธิภาพยิ่งขึ้น
ผลการดำเนินงานตรวจสอบภายในจะอยู่ในรูปของรายงานผลที่มีประโยชน์ต่อการตัดสินใจของผู้บริหาร
รวมถึงการสนับสนุนให้มีการควบคุมภายในที่มีประสิทธิภาพภายใต้ค่าใช้จ่ายที่เหมาะสม
ขอบเขตของงานตรวจสอบภายใน

บทบาทและหน้าที่ความรับผิดชอบ

สำนักระบบงานและตรวจสอบภายใน มีหน้าที่รับผิดชอบงานด้านตรวจสอบภายในขององค์กร
รายงานผลการตรวจสอบต่อคณะกรรมการตรวจสอบและผู้บริหาร ภายในเดือน มกราคม ของปีถัดไป
โดยมีบทบาทหน้าที่ความรับผิดชอบดังนี้

1.  สอบทานและรายงานความถูกต้องและความครบถ้วนของข้อมูลทางการเงิน
    รวมถึงกระบวนการปฏิบัติงาน การประเมินและการวัดผล

2.  สอบทานระบบงานที่อาจมีผลกระทบสำคัญต่อการดำเนินงานและการรายงาน
    ว่าได้มีการปฏิบัติที่สอดคล้องกับนโยบาย แผนงาน และระเบียบปฏิบัติที่วางไว้
    รวมทั้งกฎหมายต่างๆ ที่เกี่ยวข้อง

3.  สอบทานความเหมาะสมของการเก็บรักษาทรัพย์สิน รวมถึงการทดสอบว่าทรัพย์สินนั้นมีอยู่จริง
    และมีการใช้งานอย่างมีประสิทธิภาพและคุ้มค่า

4.  สอบทานความเพียงพอและเหมาะสมของระบบการควบคุมภายในขององค์กร
    เพื่อพัฒนาและปรับปรุงระบบการควบคุมภายในให้มีประสิทธิภาพและเหมาะสมยิ่งขึ้น

5.  สอบทานและสนับสนุนให้มีการพัฒนาระบบการทำงานให้มีประสิทธิภาพเพิ่มขึ้นอย่างต่อเนื่องและสม่ำเสมอ

6.  ปฏิบัติงานอื่นที่เกี่ยวข้องกับการตรวจสอบภายใน
    ตามที่ได้รับมอบหมายจากคณะกรรมการตรวจสอบหรือผู้บริหาร

อำนาจ

1.  ผู้ตรวจสอบภายในมีอิสระในการตรวจสอบตามที่เห็นสมควร ตามมาตรฐานการประกอบวิชาชีพ
    ตรวจสอบภายใน

2.  ผู้ตรวจสอบภายในมีสิทธิที่จะขอเข้าทำการตรวจสอบทรัพย์สินและกิจกรรมต่างๆขององค์กร
    รวมทั้งหนังสือ บัญชี และเอกสารประกอบการบันทึกบัญชี จดหมายโต้ตอบ และรายงานต่างๆ
    ที่เกี่ยวข้อง

3.  ผู้ตรวจสอบภายในสามารถขอให้ผู้รับตรวจให้ข้อมูลและคำชี้แจงในเรื่องที่ทำการตรวจสอบ

แนวทางการปฏิบัติงานตรวจสอบ

1.  ตรวจสอบหน่วยงานต่างๆ ขององค์กรเป็นระยะๆ
    เพื่อพิจารณาว่าได้มีการปฏิบัติงานตามแผนงาน นโยบาย เป้าหมาย วัตถุประสงค์ขององค์กร
    ระเบียบปฏิบัติและกฎหมายที่เกี่ยวข้อง
    รวมถึงให้คำแนะนำแนวทางที่จะสามารถพัฒนาปรับปรุงประสิทธิภาพการทำงานให้ดีขึ้น
    ตลอดจนติดตามว่าได้มีการพัฒนาปรับปรุงตามคำแนะนำหรือไม่

2.  เมื่อการตรวจสอบเสร็จสิ้นสมบูรณ์
    ผู้จัดการฝ่ายตรวจสอบภายในต้องจัดให้มีการประชุมปิดงานตรวจสอบร่วมกับผู้บริหารหน่วยงานที่รับตรวจ
    เพื่อชี้แจง หรือแลกเปลี่ยนความคิดเห็นเกี่ยวกับข้อเท็จจริงและข้อบกพร่องที่ตรวจสอบ
    รวมถึงมาตรการแก้ไขปรับปรุงก่อนจะเสนอในรายงานผลการตรวจสอบ

3.  รายงานผลการตรวจสอบต้องทำเป็นลายลักษณ์อักษร อธิบายถึงวัตถุประสงค์
    ขอบเขตของการตรวจสอบ ข้อบกพร่อง ที่ตรวจพบและข้อเสนอแนะเพื่อการแก้ไขปรับปรุง

4.  ผู้ตรวจสอบภายในต้องติดตามผลการปฏิบัติตามข้อเสนอแนะในรายงานผลการตรวจสอบ
    และติดต่อประสานงานกับผู้รับตรวจ ตลอดจนให้คำแนะนำในการปรับปรุงแก้ไขให้ถูกต้อง

5.  ผู้บริหารฝ่ายตรวจสอบภายในต้องพัฒนาบุคคลากรที่ทำหน้าที่ตรวจสอบให้มีความรู้ความสามารถและประสบการณ์เพียงพอในการที่จะดำเนินการตรวจสอบเรื่องต่างๆ

6.  ผู้ตรวจสอบภายในต้องปฏิบัติหน้าที่ด้วยความซื่อสัตย์สุจริต มีคุณธรรม วางตัวเป็นกลาง
    มีมนุษย์สัมพันธ์ที่ดี รู้จักกาลเทศะ มีทัศนคติที่ดีต่อเพื่อนร่วมงาน

  ประกาศ ณ วันที่ 25 กุมภาพันธ์ 2557

  ---------------------------------------------------------------------- -- --
                                                                            

  (นายรุ่งโรจน์ แสงศาสตรา)                                                     

  ประธานคณะกรรมการ                                                          
  ---------------------------------------------------------------------- -- --